30/09/2022 | Administración LocalMunicipal
Santiago de Compostela
Persoal
Bases xerais polas que se rexerán os procesos selectivos que convoque o Concello de Santiago de Compostela para a selección de persoal funcionario de carreira e persoal laboral fixo

A Concellaría de Economía e Facenda, Persoal, Contratación e Modernización da Administración Local dita resolución en data 27 de setembro de 2022 pola que se aproban as bases xerais polas que se rexerán os procesos selectivos que convoque o Concello de Santiago para a selección de persoal funcionario de carreira e de persoal laboral fixo: 1.1.- As presentes bases xerais teñen por obxecto regular os procesos selectivos que convoque o Concello de Santiago de Compostela para a selección de persoal funcionario de carreira ou persoal laboral fixo no marco de execución das ofertas públicas de emprego, de conformidade co disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público 1.2.- Os requisitos específicos de cada proceso selectivo poderán estableceranse nas bases específicas reguladoras de cada unha das convocatorias, no marco da aplicación xeral das presentes bases. De no establecerse nada rexeranse polo disposto nestas bases xerais 1.3.- Estas bases serán de aplicación ao Corpo da Policía Local e ao Servizo de Prevención, Extinción de Incendios e Salvamento, en todo aquilo que non se opoña á súa normativa específica. Os procesos selectivos citados rexeranse polo establecido nestas bases xerais e de ser o caso nas correspondentes bases específicas de cada convocatoria. Así mesmo, no non establecido nelas, serán de aplicación a estes procesos selectivos:  Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público  Lei 2/2015, do 29 de abril, do emprego público de Galicia  Lei 7/1985, do 2 de abril, reguladora das bases do réxime local  Real decreto 781/1986, do 18 de abril, polo que se aproba o Texto refundido das disposicións legais vixentes en materia de réxime local  Real decreto 896/1991, do 7 de xuño, polo que se establecen as regras básicas e programas mínimos do procedemento de selección dos funcionarios de administración local  Decreto 95/1991, de 20 de marzo, que aproba o Regulamento de selección de persoal da Administración da Comunidade Autónoma de Galicia  Real decreto 364/1995, que aproba o Regulamento xeral de ingreso do persoal ao servizo da Administración do Estado; Lei 39/2015, do 1 de outubro, do procedemento administrativo común das administracións públicas (en diante LPAC); Lei 40/2015, do 1 de outubro, de réxime xurídico do Sector Público  Real decreto lexislativo 1/2013, do 29 de novembro, polo que se aproba o texto refundido da Lei xeral dos dereitos das persoas con discapacidade e da súa inclusión social,  Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.  Lei 39/2015, do 1 de outubro, de procedemento administrativo común.  Lei 4/2007, do 20 de abril de coordinación de policías locais de Galicia; Decreto 243/2008, do 16 de outubro; e Orde do 28 de xaneiro de 2009.  Acordo regulador-Convenio colectivo do persoal ao servizo do Concello de Santiago de Compostela.3.1.- As convocatorias dos procesos selectivos serán publicadas, ademais de no Boletín Oficial da Provincia de A Coruña (en diante BOP), na páxina web do Concello de Santiago de Compostela 3.2.- Os anuncios das convocatorias publicaranse no Diario Oficial de Galicia (en diante DOG) e no Boletín Oficial do Estado (en diante BOE). 3.2.- Os demais actos e acordos que se diten en desenvolvemento de cada proceso selectivo realizarase a través do BOP, na sede electrónica e no taboleiro de edictos e anuncios do Concello, segundo proceda.4.1.- Os procesos de selección realizaranse, preferentemente, mediante o sistema de oposición de acordo co que establezan as correspondentes bases específicas das convocatorias.4.2.- Os procedementos de selección polo sistema de oposición consistirán en probas de coñecementos xerais ou específicos, teóricos ou prácticos, podendo consistir en test, probas de desenvolvemento por escrito, traballos manuais, etc, segundo a natureza e funcións dos postos de traballo que vaian a desenvolver de acordo coas bases específicas.4.3.- No procedemento de selección polo sistema de concurso-oposición, as probas selectivas da fase de oposición, que terán carácter obrigatorio e eliminatoria en todos os exercicios, excepto que nas bases específicas se determine o contrario, serán previas á fase de concurso. Este último, non terá carácter eliminatorio nin poderá terse en conta para superar a fase de oposición. Para a fase de concurso, os méritos e a súa correspondente valoración, así como os sistemas de acreditación dos mesmos, estableceranse nas bases especificas. A titulación académica ou especialidade acreditada como requisito non será tida en conta na fase de concurso. Ao abeiro do disposto no artigo 56.3 da Lei 2/2015, do emprego publico de Galicia, a puntuación outorgada na fase de concurso non poderá superar o 40% da puntuación máxima alcanzable no proceso selectivo.4.4.- Os exercicios que deberán realizar os/as aspirantes en cada proceso selectivo e os méritos ter en conta, de ser o caso, na fase de concurso determinaranse e describiranse nas bases específicas.5.1.- Requisitos xerais Para seren admitidas na realización das probas selectivas as persoas aspirantes deberán reunir os seguintes requisitos, ademais dos que se establezan nas correspondentes bases específicas aprobadas para cada unha das prazas convocadas: a) Ter nacionalidade española ou cumprir os requisitos establecidos no artigo 57 do texto refundido da Lei do estatuto básico do empregado público, aprobado por Real decreto lexislativo 5/2015, do 30 de outubro, no suposto de acceso ao emprego público de nacionais doutros Estados. b) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas. c) Ter cumpridos 16 anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das administracións públicas, dos órganos constitucionais ou dos órganos estatutarios das Comunidades Autónomas, nin estar en situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do que a persoa foi separada ou inhabilitada. No caso de ser nacional doutro Estado, non estar inhabilitado ou en situación equivalente, nin estar sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Posuír a titulación esixida nas correspondentes bases específicas ou estar en condicións de obtela. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. f) Outros requisitos que, no seu caso, poidan esixirse nas correspondentes bases específicas.5.2.- Requisitos específicos para participar pola quenda de promoción interna Os requisitos que haxan de cumprir as persoas aspirantes que participen na quenda de promoción interna serán os establecidos para cada convocatoria nas súas bases específicas.5.3.- Requisitos específicos para participar pola quenda de diversidade funcional As persoas aspirantes que concorran polo cota de diversidade funcional, ademais de reunir os requisitos xerais do apartado 5.1, deberán ter legalmente recoñecido un grao de minusvalía igual ou superior ao 33%. Esta circunstancia deberá acreditarse no momento de presentación da solicitude.5.4.- Data límite para posuír os requisitos As persoas aspirantes deberán posuír todos os requisitos esixidos nos apartados anteriores o día en que remate o prazo para presentar as solicitudes e mantelos ata a data do seu nomeamento como persoal funcionario de carreira ou persoal laboral fixo.6.1 Forma e prazo de presentación As solicitudes para tomar parte nos procesos selectivos que convoque o Concello de Santiago de Compostela deberán presentarse no modelo normalizado que está a disposición das persoas interesadas na sede electrónica municipal (https://sede.santiagodecompostela.gl//seleccióndepersoal). Presentaranse preferentemente por vía electrónica, e tamén poderán presentarse en calquera das formas que determina o artigo16.4 da Lei 39/2015, do 1 de outubro, do procedemento administrativo común das administracións públicas. No caso de que a solicitude se presente a través da Oficina de Correos, deberá realizarse en sobre aberto para que a solicitude sexa datada e selada ola persoa empregada de Correos antes do seu envío certificado. O prazo de presentación será de 20 días naturais, contados a partir do seguinte ao da publicación do anuncio da convocatoria no Boletín Oficial do Estado. A presentación fora de prazo suporá a non admisión do/a aspirante ao proceso selectivo 6.2.- Presentación dos méritos No suposto de que o sistema selectivo sexa o de concurso ou concurso-oposición, os méritos que en cada proceso selectivo establezan as bases específicas serán alegados e aportados coa solicitude. As/Os aspirantes deberán aportar xunto coa solicitude, fotocopia dos documentos acreditativos dos méritos alegados. Non será necesaria a compulsa dos documentos que sexan presentados, sen prexuízo de que en calquera momento o tribunal cualificador ou os órganos competentes do Concello de Santiago de Compostela poidan requirir ás persoas aspirantes que acreditan a veracidade das circunstancias e documentos aportados obxecto da valoración. A data límite para a alegación dos méritos e a presentación dos documentos relativos aos mesmos será a de finalización do prazo de presentación de solicitudes. En ningún caso serán valorados méritos non alegados na solicitude ou non acreditados documentalmente en prazo. Para a presentación dos méritos, a persoa aspirante que deba achegar documentación procedente doutros organismos oficias que non lle facilitasen antes da finalización do prazo de presentación de instancias, deberá achegar no devandito prazo a correspondente solicitude, xunto cunha declaración comprometéndose a presentala nos dous días seguintes a aquel no que lle fose expedida. En todo caso, non procederá a súa valoración senón fose achegada antes da data de celebración da sesión de valoración do concurso. O órgano de selección poderá solicitar que se complete ou aclare a documentación presentada para xustificar os méritos alegados, pero non pedir nova documentación para acreditar méritos só alegados e sen xustificación nos termos establecidos nos parágrafos anteriores. Como excepción, se o mérito que se alega é ter servizos prestados no Concello de Santiago de Compostela, bastará con facelo constar na solicitude indicando a data ou datas de inicio e finalización dos servizos no Concello e o Servizo ou unidade en que se prestaron. No caso contrario, deberá achegarse a correspondente certificación dos servizos prestados por parte da persoa aspirante.6.3.- Quenda de participación Na solicitude deberá facerse constar expresamente a quenda pola que se participa, segundo as seguintes indicacións: a) Libre b) Promoción Interna c) Cota de reserva de diversidade funcional 6.4.- Contido e documentación a aportar coa instancia A instancia conterá, polo menos, os datos persoais da persoa solicitante, co seu enderezo e a denominación da praza ou das prazas convocadas ás que opta, debendo indicar claramente un número de teléfono de contacto e/ou un correo electrónico, acompañada da fotocopia do documento nacional de identidade ou, no seu caso, do pasaporte ou de calquera outro documento acreditativo da nacionalidade. Así mesmo, xunto coa instancia achegarase o xustificante de pagamento dos dereitos de exame; a falta desta xustificación no prazo de presentación de solicitudes determinará a exclusión definitiva do proceso selectivo da persoa aspirante. No caso de aspirantes que concorran ás probas selectivas en calidade de cónxuxe, descendente do cónxuxe, de españois ou nacionais de países membros da Unión Europea deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa do español ou do nacional da Unión Europea co que existe este vínculo, de que non está separado de dereito do seu cónxuxe e, no seu caso, do feito de que a persoa aspirante vive ás súas expensas ou está ao seu cargo. Ademais, os/as opositores/as que se presenten á quenda reservada a persoas con discapacidade xeral ou de discapacidade intelectual, deberán achegar: - Quenda libre reservada a persoas con discapacidade xeral: certificado de discapacidade emitido polo órgano competente no que se acredite unha grao de discapacidade igual ou superior ao 33%, así como informe ou certificado de compatibilidade co desempeño das tarefas da praza á que opten. - Quenda libre reservada a persoas con discapacidade intelectual: certificado de discapacidade emitido polo órgano técnico competente no que se acredite un grao de discapacidade igual ou superior ao 33%; un ditame técnico facultativo que acredite discapacidade intelectual así como informe ou certificado de compatibilidade co desempeño das tarefas da praza á que opten. As persoas aspirantes que desexen que se lles teña en conta a non obrigatoriedade da proba de galego, deberán achegar no momento de presentar a solicitude de participación a acreditación do nivel Celga correspondente (ou equivalente), sen que sexa posible presentalo con posterioridade. As persoas aspirantes que achegan as solicitudes de participación e demais documentación preceptiva de xeito telemático, ao xuntar a documentación requirida en cada caso polas bases específicas dos diferentes procesos de selectivos, deberán identificar os documentos que xutan nomeando os correspondentes pdf que achegan (DNI, xustificante aboamento da taxa, diferentes documentos integrantes do curriculum vitae, etc) para a súa identificación por parte do Servizo receptor da devandita documentación. Ademais, na solicitude deberase elixir a lingua (galego ou castelán) na que queren que se lles faciliten os exercicios. Se non se sinala nada entenderase que a lingua elixida é a galega. Por motivos de operatividade, unha vez escollido un idioma non se permite a súa modificación. As solicitudes subscritas por españois no estranxeiro poderán cursarse, no prazo sinalado, a través das representacións diplomáticas ou consulares españolas correspondentes, que a remitirán seguidamente ao organismo competente.6.5.- Dereitos de exame Cada convocatoria especificará o importe e o pago da taxa por dereitos de exame de acordo co establecido na Ordenanza fiscal 3.07 reguladora da taxa por expedición de documentos administrativos vixente. O ingreso do importe da taxa efectuarase por medio de autoliquidación a través da Oficina Virtual do Contribuínte-OVC (https://sede.­santiagodecompostela.gal) e posterior pago nas diferentes entidades bancarias que se indican no documento de autoliquidación ou nas súas pasarelas de pago respectivas. En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude. De conformidade co disposto no artigo 26.3 do Texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, non procederá a devolución do importe aboada no concepto de dereitos de exame cando por causas imputables á persoa aspirante esta non participe no proceso selectivo e sexa excluído do mesmo.6.6.- Adaptación de medios As persoas aspirantes da quenda libre ou de promoción interna que precisen adaptacións de medios, e aquelas persoas aspirantes da cota de diversidade funcional que precisen adaptacións de medios e/ou tempo adicional para a realización das probas selectivas, ademais de formular de forma expresa dita petición no apartado habilitado para o efecto na solicitude de admisión, deberán presentar, xunto con esta, escrito no que se especifique o tipo de adaptación que solicitan, así como certificado médico xustificativo da adaptación solicitada. O tribunal poderá solicitar informe e, no seu caso, colaboración dos órganos competentes dos Servizos Sociais do Concello de Santiago de Compostela ou da Xunta de Galicia. O tribunal adoptará as medidas precisas nos casos que resulte necesario, de xeito que as persoas que solicitaron adaptación de tempo e/ou medios na forma sinalada gocen de similares condicións para a realización dos exercicios que o resto das persoas participantes. A adaptación de tempos levarase a cabo de conformidade co disposto na Orde Ministerial PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. A relación de adaptacións concedidas publicarase na forma prevista na base 7.1.- Para seren admitidas aos procesos selectivos as persoas aspirantes terán que manifestar na súa solicitude que reúnen todos os requisitos esixidos nas bases xerais e específicas referidos á data de finalización do prazo de presentación de solicitudes; e deberán, asemade, achegar a documentación preceptiva e ademais ter efectuado o aboamento da taxa segundo sinala na base 6 7.2.- Rematado o prazo de presentación de solicitudes, o órgano competente ditará resolución, no prazo máximo dun mes, declarando aprobada a lista provisional de persoas admitidas e excluídas, indicando as causas de exclusión en cada caso. Esta resolución publicarase no BOP, no taboleiro de edictos da corporación e na sede electrónica do Concello de Santiago de Compostela, concedendo un prazo de 10 días hábiles para emendar as solicitudes, a contar desde o día seguinte ao da publicación no BOP. Quen dentro do prazo sinalado, non emende os defectos xustificando o seu dereito a ser admitido, será definitivamente excluído do proceso selectivo. Pola súa parte as persoas aspirantes que detectaran erros na consignación dos seus datos persoais poderán manifestalo no prazo sinalado 7.3.- Rematado o prazo de reclamacións, o órgano competente ditará nova resolución, elevando a definitiva a listaxe provisional de aspirantes ou corrixíndoa se existisen modificacións como consecuencia de reclamacións. Nesta resolución, que será publicada no BOP e na sede electrónica do Concello de Santiago de Compostela, establecerase a composición do órgano de selección así como o lugar, data e hora da realización do primeiro exercicio.7.4.- O tribunal fará pública no taboleiro de edictos e na sede electrónica do Concello de Santiago de Compostela, antes da realización dos exercicios, a relación de persoas aspirantes admitidas que solicitaron adaptación de tempo e/ou medios, indicando para cada unha delas a adaptación concedida ou, se fose o caso, os motivos da denegación. As persoas aspirantes que, concorrendo pola quenda de promoción interna ou cota de diversidade funcional, non cumpran algún dos requisitos esixidos para o acceso a ditas prazas de reserva, serán excluídos, de oficio, na relación definitiva de aspirantes admitidos pola quenda libre, sempre que o Concello teña coñecemento de tal circunstancia con anterioridade á Resolución que aprobe as relacións definitivas de persoas aspirantes admitidas e excluídas e, ademais, declararon na súa solicitude que cumpren todos os requisitos necesarios para isto.7.5 O feito de figurar na relación de admitidos non prexulgará que se lles recoñeza aos aspirantes o cumprimento dos requisitos esixidos. Cando a documentación a presentar unha vez superado o proceso selectivo se desprenda que non cumpren algún dos requisitos, os aspirantes decaerán en todos os seus dereitos que puideran derivarse da súa participación no procedemento 8.1.- Os tribunais cualificadores que xulgarán as probas selectivas serán nomeados polo Alcalde ou o/a concelleiro/a delegado/a en materia de Persoal, e estarán constituídos por un número impar de membros, nunca inferior a 5, coa seguinte composición: a) Un/Unha presidente/a b) Un/Unha secretario/a, c) Tres Vogais, Todos os membros deberán ocupar praza en propiedade na Administración local ou en calquera outra administración pública, para cuxo acceso sexa necesario posuír titulación igual ou superior á esixida para o acceso ás prazas convocadas. O tribunal quedará integrado, asemade, polos respectivos suplementes que serán designados xunto cos titulares.8.2.- A composición dos órganos de selección será de carácter técnico e deberá axustarse aos principios de imparcialidade e profesionalidade dos seus membros e tenderá á paridade entre mulleres e homes, salvo por razóns fundadas e obxectivas, debidamente motivadas, en cumprimento do establecido no artigo 5.3 da Lei orgánica 372007, do 22 de marzo, para a igualdade efectiva de mulleres e homes; no artigo 60.1 do Texto refundido do Estatuto básico do empregado público; e no Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. En ningún caso poden formar parte dos órganos de selección: a) O persoal de elección ou de designación política. b) O persoal funcionario interino ou laboral temporal. c) O persoal eventual. d) As persoas que nos 5 anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. e) A pertenza aos órganos de selección será sempre a título individual, non se poderá ter en representación ou por conta de ninguén. f) Tampouco poderán formar parte dos órganos de selección de persoal funcionario de carreira o persoal laboral fixo. Nos órganos de selección de persoal laboral fixo poderán formar parte tanto persoal funcionario de carreira como persoal laboral fixo.8.3.- O réxime xurídico aplicable aos tribunais axustarase en todo momento ao disposto para os órganos colexiados na Lei 40/2015, do 1 de outubro, de réxime xurídico do sector público e demais disposicións vixentes. Os órganos de selección actúan con plena autonomía no exercicio da súa discrecionalidade técnica e os seus membros son persoalmente responsables da transparencia e obxectividade do procedemento, da confidencialidade das probas e do estrito cumprimento das bases da convocatoria e dos prazos establecidos para o desenvolvemento do proceso selectivo.8.4.- Os membros do órgano de selección deberán absterse de intervir, notificándoo ao órgano competente, cando concorra neles algunha das causas establecidas no artigo 23 da Lei 40/2015, do 1 de outubro, de réxime xurídico do sector público. Así mesmo, as/os aspirantes poderán recusar os membros do órgano de selección cando concorra neles algunha de tales circunstancias, segundo o disposto no artigo 24 da mesma lei.8.5.- Para a válida constitución do tribunal a efectos da celebración de sesións, deliberacións e toma de acordos requirirase a asistencia, presencial ou a distancia, do presidente ou presidenta e do secretario ou secretaria, ou se fora o caso, das persoas que os/as substitúan, e a da metade, a lo menos, dos seus membros. Os acordos dos órganos de selección só poderán ser impugnados polas persoas interesadas nos supostos e na forma establecida na Lei 39/2015, do 1 de outubro, do procedemento administrativo común das administracións públicas. Os órganos de selección continuarán constituídos ata que se resolvan as reclamacións suscitadas ou as dúbidas que poida suscitar o procedemento selectivo.8.6.- O órgano de selección poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconsellen; as mencionadas asesoras e asesores limitaranse a prestaren colaboración nas súas especialidades técnicas. Así mesmo, o órgano de selección poderá valerse de persoal colaborador durante o desenvolvemento material dos exercicios.8.7.- As actuacións do órgano de selección haberán de axustarse estritamente ás bases da convocatoria. Durante o desenvolvemento das probas selectivas os tribunais resolverán as dúbidas que puideran xurdir na aplicación das bases da convocatoria e adoptarán os acordos que garanten a boa orde do proceso no non previsto expresamente por aquelas. As incidencias que poidan xurdir respecto da admisión de aspirantes nas sesións de celebración de exames serán resoltas polo tribunal, quen dará traslado ao órgano competente. Os tribunais poderán requirir ás persoas aspirantes en calquera momento do proceso a documentación acreditativa dos requisitos esixidos na convocatoria. O órgano de selección poderá propoñer a exclusión das persoas opositoras nos seguintes supostos: a) Cando requirindo a documentación xustificativa do cumprimento dos requisitos esixidos na convocatoria se constate que non cumpre un ou varios dos requisitos esixidos. Neste caso o tribunal emitirá proposta motivada de exclusión do procedemento selectivo a Alcaldía ou Concellería competente en materia de Persoal comunicando as inexactitudes ou falsidades formuladas polo aspirante na súa solicitude de participación aos efectos pertinentes. b) Cando en cuxas follas de exame figuren nomes, marcas ou signos que permitan coñecer a identidade dos autores ou leven a cabo calquera tipo de actuación fraudulenta durante a realización dos exercicios.8.8.- Os acordos do tribunal só poderán ser impugnados polas persoas interesadas conforme o establecido na normativa reguladora do procedemento administrativo.8.9.- O/A secretario/a de cada tribunal levantará acta de todas as sesións, tanto de constitución como de celebración, corrección e avaliación dos exercicios e deliberación doutros asuntos da súa competencia, nas que se farán constar as cualificacións, incidencias e votacións producidas. As actas deberán ser subscritas por todos os membros do tribunal e xunto cos exercicios e demais documentación constituirán o expediente. Calquera aspirante poderá acceder ao expediente e obter copia dos documentos que o integren nos termos recoñecidos pola Lei 19/2013, do 9 de decembro, de transparencia, acceso á información pública e bo goberno.9.1.- As bases específicas de cada convocatoria poderán establecer un calendario estimado e individualizado de desenvolvemento dos procesos selectivos.9.2 A composición do tribunal, a data e hora na que deberá constituírse, así como o día e a hora para o comezo do proceso selectivo convocado serán determinados polo alcalde ou concelleiro/a competente en materia de persoal, mediante resolución, xuntamente coa aprobación da lista definitiva de admitidos/as e excluídos/as, que se publicará no Boletín Oficial da Provincia, no taboleiro de edictos do Concello e na sede electrónica do Concello de Santiago de Compostela. Desde a total conclusión dun exercicio ou proba ata o comezo do seguinte deberá transcorrer un prazo mínimo de 48 horas e máximo de 40 días hábiles.9.3.- As persoas aspirantes serán convocadas para cada exercicio en chamamento único, salvo casos de forza maior debidamente xustificados, aínda que o mesmo teña que dividirse en varias sesións, debendo asistir as/os aspirante á sesión á que foron convocados. Serán excluídas do proceso selectivo as persoas quen non compareza, salvo nos supostos alegados e xustificados con anterioridade á celebración do exercicio e nos casos de forza maior acaecidos o mesmo día da realización, apreciados discrecionalmente polo órgano de selección, que deberá adoptar resolución motivada para o efecto. A non presentación dun aspirante a calquera dos exercicios obrigatorios no momento de ser chamado determinará automaticamente o decaemento do seu dereito a participar nese e nos sucesivos, quedando excluído en consecuencia do procedemento selectivo.9.4.- Se por mor de embarazo de risco ou parto, debidamente acreditados, algunha das aspirantes non puidese completar o proceso selectivo ou realizar algún exercicio deste, a súa situación quedará condicionada á finalización do proceso e á superación das fases que quedasen aprazadas, non podendo demorarse estas de maneira que se menoscabe o dereito do resto de aspirantes a unha resolución do proceso axustada a tempos razoables, o que deberá ser valorado polo órgano de selección, e en todo caso a súa realización terá lugar antes da publicación da listaxe de persoas aspirantes que superaron o proceso selectivo.9.5.- A orde de actuación das persoas opositoras será iniciada pola letra vixente no momento de realización do exercicio, resultante do sorteo ao que se refire o Decreto 95/1991, do 20 de marzo, polo que se aproba o regulamento de selección de persoal da Administración da Comunidade Autónoma de Galicia. Os días de celebración dos exercicios do proceso selectivo os aspirantes deberán ir provistos de DNI ou de documento fidedigno que acredite a súa identidade.9.6.- O órgano de selección poderá requirir, en calquera momento do proceso selectivo, a acreditación da identidade dos aspirantes. Así mesmo, en calquera momento do procedemento, se o órgano de selección tivese coñecemento de que algún das/os aspirantes non cumpre calquera dos requisitos esixidos na convocatoria, deberá propoñer a súa exclusión á autoridade convocante, ou no seu caso poñerá en coñecemento da mesma que puidese concorrer esta circunstancia para que, previas as comprobacións necesarias, resolva ao respecto.9.7.- Para respectar os principios de publicidade, transparencia, obxectividade e seguridade xurídica que deben rexer no acceso ao emprego público, o órgano de selección establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean expresamente establecidos nas bases da correspondente convocatoria. No caso de que o órgano de selección acorde parámetros para a cualificación dun exercicio en desenvolvemento dos criterios de valoración previstos na convocatoria, aqueles difundiranse con anterioridade á realización do exercicio.9.8.- O órgano de selección adoptará as medidas necesarias para garantir o anonimato das persoas aspirantes na corrección dos exercicios, salvo nas exposicións orais que se acorden ou nos exercicios prácticos que non o permitan. Calquera referencia normativa do temario entenderase referida ás disposicións legais vixentes na data de celebración das probas correspondentes.9.9.- As persoas aspirantes disporán dun prazo de 3 días hábiles, a contar dende o seguinte ao da publicación das puntuacións de cada fase de oposición para facer alegacións ante o tribunal de selección. No caso de que algún aspirante quixese ter acceso ao seu expediente ou exercicios deberá solicitalo por escrito e seralle notificado o día e hora en que poderá velo. Se quere copia dalgún dos citados documentos deberá aboar a taxa correspondente e solicitalo asemade por escrito. Cando se trate de exercicios tipo test, as persoas aspirantes terán dereito a obter unha copia da súa folla de respostas. Se os exercicios consisten no desenvolvemento por escrito de temas, de resolución de supostos ou probas prácticas, ou de redacción de informes ou propostas de resolución, estes poderán ser lidos posteriormente polas persoas opositoras, se así o dispuxesen as bases específicas. Cada un dos exercicios dos procesos selectivos puntuaranse de conformidade co sinalado nas bases específicas correspondentes a cada proceso selectivo.11.1.- Proceso selectivo polo sistema de oposición Neste sistema, en cada un dos exercicios da oposición cualificarase en primeiro lugar ás persoas aspirantes da quenda de promoción interna, se fose o caso, procedéndose a publicar a lista de aprobados. En sesión posterior cualificarase, separadamente e por esta orde, ás persoas aspirantes da cota de diversidade funcional e as da quenda de acceso libre. Os exercicios serán eliminatorios, e aqueles que sexan medibles cualificaranse de cero a dez puntos, sendo eliminadas as persoas aspirantes que non acaden un mínimo de cinco puntos en cada un deles. Naqueles exercicios que se cualifiquen como “apto” ou “non apto”, quedan eliminadas as persoas aspirantes que obteñan a cualificación de “non apto”. Así mesmo, tribunal cualificador queda facultado para a determinación do nivel mínimo esixido para a obtención da cualificación mínima de cinco puntos e da cualificación de “apto”, de conformidade co sistema de valoración que se adopte en cada proba. Dito nivel mínimo común, con independencia da quenda pola que se participe, deberá garantir, en todo caso, a idoneidade das/os aspirantes seleccionadas/os.11.2.- Proceso selectivo polo sistema de concurso-oposición Nos procesos selectivos polo sistema de concurso-oposición comprobaranse e cualificaranse os méritos alegados polas persoas aspirantes na fase de concurso que deberán estar xustificados coa documentación acreditativas destes. A fase de oposición, neste tipo de proceso, levarase a cabo segundo o establecido na base 11.1 e nas bases específicas correspondentes a cada proceso selectivo. Na fase de concurso valoraranse os méritos específicos aportados polas persoas aspirantes que teñan superado a fase de oposición, xa que a cualificación dos méritos na fase de concurso será posterior á fase de oposición, e as puntuacións outorgadas publicaranse no taboleiro de edictos, e de forma complementaria, na sede electrónica do Concello de Santiago de Compostela. As persoas aspirantes disporán dun prazo de dez días hábiles, contados a partir do seguinte ao da publicación da cualificación da fase de concurso, para facer alegacións.12.1.- A cualificación obtida polas persoas aspirantes resultante da suma das puntuacións outorgadas nos distintos exercicios obrigatorios eliminatorios sumarase á puntuación outorgada na fase de concurso, obténdose así a puntuación final. Os posibles empates entre dúas ou máis persoas aspirantes dirimiranse acudindo á puntuación outorgada no primeiro exercicio da oposición, e de persistir, á outorgada no segundo, no terceiro e así sucesivamente. Se aínda así persistise o empate de puntuación, acudirase á orde alfabética do primeiro apelido das/os aspirantes, de xeito que obterá a praza aquela persoa que teña o primeiro apelido situado no primeiro lugar do alfabeto.12.2.- Rematado o proceso selectivo, o órgano de selección fará pública, na sede electrónica e no taboleiro de edictos do Concello, a relación de persoas aspirantes que o superasen, pola orde de puntuación acadada, así como as notas parciais de todas e cada unha das fases do proceso selectivo.12.3.- O tribunal declarará como aprobados e proporá o nomeamento daquelas persoas aspirantes que obteñan maior puntuación final, non podendo declarar como aprobadas un número superior de persoas aspirantes ao número de prazas convocadas. Non obstante o anterior, e coa finalidade de asegurar a cobertura das mesmas, cando se produzan renuncias das persoas aspirantes seleccionadas ou cando da documentación aportada polas/os aspirantes se deduza que non cumpren os requisitos esixidos, antes do seu nomeamento ou toma de posesión o órgano convocante poderá requirir do tribunal unha relación complementaria das/os aspirantes que sigan aos propostos para o seu posible nomeamento persoal funcionario de carreira ou laboral fixo, segundo o caso.13.1.- A relación de aprobados/as elevarase ao órgano competente, que a publicará no Boletín Oficial da Provincia e na sede electrónica do Concello de Santiago de Compostela, que conterá unha advertencia recordándolles ás persoas opositoras propostas que deberán presentar a documentación sinalada nas bases específicas para xustificar que cumpren os requisitos esixidos para o ingreso na función pública local e para a praza convocada.13.2.- As persoas aspirantes propostas disporán dun prazo de 20 días naturais, desde o día seguinte ao da publicación da relación de aprobados/as no Boletín Oficial da Provincia para a presentación da documentación acreditativa do cumprimento dos requisitos esixidos na correspondente convocatoria, e particularmente a seguinte: a) Título oficial esixido para o ingreso, e no seu defecto, xustificante de ter efectuado o depósito para obtelo. No caso de titulacións obtidas no estranxeiro deberase estar en posesión de credencial que acredite a súa homologación ou estar en condicións de obtelo na data de remate do prazo de presentación da documentación b) Declaración xurada de non estar separada, mediante expediente disciplinario, do servizo de ningunha administración pública, nin estar inhabilitada para o exercicio de funcións públicas. c) Declaración xurada de non estar incursa en causa de incapacidade ou incompatibilidade, de conformidade coa lexislación vixente e referida ao momento da súa toma de posesión. d) Certificado do número de conta bancaria. e) Documento da Seguridade Social onde conste o correspondente número de afiliación, no seu caso. f) Documentación xustificativa daqueles outros requisitos esixidos para o ingreso nas bases específicas de cada proceso selectivo. Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito. Esta documentación presentaranse preferentemente por vía electrónica a través de rexistro electrónico dirixida ao Servizo de Recursos Humanos e Avaliación do Concello de Santiago de Compostela. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas.13.3.- Asemade, as persoas aspirantes deberán presentar certificado médico oficial que acredite que posúen as capacidades e aptitudes físicas e psíquicas para o exercicio das funcións e tarefas das prazas convocadas. Todo isto sen prexuízo de posterior recoñecemento médico a efectuar polo Servizo de Prevención do Concello de Santiago de Compostela.13.4.- As persoas aprobadas que fixesen valer a súa condición de persoal con diversidade funcional na instancia, deberán acreditar a compatibilidade co desempeño das tarefas ou funcións correspondentes.13.5.- Non poderá ser nomeado persoal funcionario de carreira nin laboral fixo, segundo o caso, e quedarán sen efecto as actuacións relativas a aquelas persoas opositoras que non acrediten os requisitos esixidos na convocatoria. As persoas que xa tivesen a condición de persoal funcionario de carreira ou laboral fixo estarán exentas de xustificar documentalmente as condicións e demais requisitos para obter o seu nomeamento anterior, debendo presentar certificación da Administración pública da que dependan para acreditar esta condición.13.6.- O órgano convocante poderá declarar desertas as prazas obxecto da convocatoria que non resulten cubertas á súa finalización por non superar o proceso selectivo ningún aspirante ou por non presentarse á toma de posesión.14.1.- A adxudicación de postos de traballo ao persoal funcionario de carreira ou laboral fixo de novo ingreso efectuarase de acordo coas peticións das persoas interesadas entre os postos ofertados ás mesmas, segundo a orde obtido no proceso selectivo. O persoal que acceda pola quenda de promoción interna terá, en todo caso, preferencia para cubrir os postos vacantes da respectiva convocatoria sobre as persoas que non procedan desta quenda. As persoas aspirantes aprobadas polo tribunal e que resultasen admitidas ao proceso pola cota de diversidade funcional, poderán solicitar ao órgano convocante a alteración da orde de prelación para a provisión dos postos, por motivos de dependencia persoal, dificultades de desprazamento ou outras análogas, que deberán ser debidamente acreditadas. O órgano convocante decidirá dita alteración cando sexa debidamente xustificada, e deberá limitarse a realizar a mínima modificación na orde de prelación necesaria para posibilitar o acceso ao posto da persoa con diversidade funcional.14.2.- Na solicitude de adxudicación de destino correspondente a probas de novo ingreso ou promoción interna, as persoas aspirantes con diversidade funcional propostas polo tribunal poderán pedir a adaptación do posto de traballo correspondente. Á solicitude deberá achegarse un informe expedido polo órgano competente na materia que acredite a procedencia da adaptación.15.1.- Concluído o proceso selectivo, as persoas que o superen e aporten a documentación acreditativa do cumprimento dos requisitos esixidos na convocatoria serán nomeadas como persoal funcionario de carreira ou persoal laboral fixo, segundo o caso, polo Alcalde ou concelleiro/a competente en materia de Persoal, no prazo máximo de seis meses desde a publicación da relación de aprobados no taboleiro de edictos do Concello, na sede electrónica e no Boletín Oficial da Provincia.15.2.- A toma de posesión do persoal aspirante que superara o proceso selectivo, efectuarase no prazo máximo dun mes, a contar dende a data do seu nomeamento como persoal funcionario de carreira ou persoal laboral fixo.15.3.- No suposto de que así sexa determinado nas bases especificas, o nomeamento como persoal funcionario de carreira poderá quedar supeditado á superación do correspondente período de prácticas ou curso de formación, sendo mentres nomeado en prácticas. As bases determinarán tamén, no seu caso, o período de proba do persoal laboral.16.1.- A publicación de todas as resolucións e acordos que se diten no desenvolvemento de cada proceso selectivo realizarase a través do taboleiro de edictos do Concello de Santiago de Compostela e na súa páxina web. A convocatoria sería vinculante a efectos de convocatoria para a realización os exercicios da fase de oposición e, no seu caso, para o concurso, así como a que determine o inicio do cómputo para calquera dos prazos que estean establecidos e sexan de aplicación segundo as bases.16.2.- As persoas aspirantes poderán dirixir ao Servizo de Recursos Humanos e Avaliación as comunicacións sobre incidencias relativas á actuación do tribunal, así como as reclamacións, queixas, peticións ou suxestións sobre o proceso selectivo. Segundo o disposto no artigo 3 das Normas de xestión de selección de Persoal funcionario interino e laboral temporal, as persoas aspirantes que tendo participado por quenda libre ou cota de diversidade funcional superasen algunha proba sen chegar a obter praza, serán incluídos na lista de agarda para a provisión temporal de postos, elaborada en base aos criterios que figuran no mencionado precepto, e que terá prioridade sobre calquera outro sistema de chamada. O persoal que figura nas listas vixentes estará obrigado a presentarse as todas as convocatorias de prazas, nos termos indicados no artigo 8 das xa citadas normas de xestión de selección de persoal funcionario interino e laboral temporal. As presentes bases e todos os actos administrativos que das mesmas se deriven e das actuacións dos tribunais poderán ser impugnadas polas persoas interesadas nos casos e na forma previstos na Lei 39/2015, do 1 de outubro, de procedemento administrativo común das administracións públicas. En cumprimento do disposto na “Lei orgánica 3/2018, do 5 de decembro, de protección de datos persoas e garantía dos dereitos dixitais” infórmase ás persoas interesadas en participar nos procesos selectivos que os datos de carácter persoal por elas facilitados serán incorporados a un ficheiro coa finalidade da selección de persoal, e se lles recoñece a posibilidade de exercitar gratuitamente os dereitos de acceso, rectificación, cancelación e oposición, enviando comunicación escrita ao Concello de Santiago de Compostela. As persoas interesadas autorizan ao Concello de Santiago de Compostela a proceder ao tratamento dos seus datos nos termos anteriormente descritos así como á publicación dos mesmos nos taboleiros de anuncios e na sede electrónica do Concello. A presentación da documentación necesaria para participar no proceso de selección presumirá o consentimento para tratar a información nos termos indicados. Estas bases xerais serán de aplicación a partir do día seguinte ao da súa publicación no Boletín Oficial da Provincia. Contra a presente resolución que pon fin á vía administrativa poderán interpoñerse os recursos que se indican a continuación: I.- Recurso potestativo de reposición, previo ao contencioso-administrativo, ante o mesmo órgano que ditou a resolución no prazo dun mes contado a partir do día seguinte á data de notificación ou publicación da presente resolución, ou ben, directamente, recurso contencioso-administrativo ante o órgano competente da Xurisdición Contencioso-Administrativa, no prazo de dous meses a partir do día seguinte á data da notificación ou publicación da presente resolución, de acordo co disposto nos artigos 123 e 124 da Lei 39/2015, do 1 de outubro, de procedemento administrativo común das administracións públicas (LPAC), e artigo 46 da Lei 29/1998, do 13 de xullo, reguladora da xurisdición contencioso-administrativa (LJCA). II.- Contra a resolución expresa do recurso de reposición, recurso contencioso-administrativo ante o órgano competente da Xurisdición Contencioso-Administrativo, no prazo de dous meses a contar desde o día seguinte á data na que reciba a notificación da resolución do recurso (artigos 123, apartado 2º, e 124 da LPAC e 46 da LJCA). III.- Se no prazo dun mes desde a interposición do recurso de reposición non recaeu resolución expresa, entenderase desestimado e poderá interpoñer recurso contencioso-administrativo ante o órgano competente da Xurisdición Contencioso-Administrativo no prazo de seis meses a contar desde o día seguinte a aquel no que rematara o prazo para resolver expresamente o recurso de reposición (artigos 124 e 24 LPAC e 46 LJCA). IV.- Todo isto, sen prexuízo de que a persoa interesada exercite calquera outro recursos que estime pertinente (artigo 40.2 LPAC). Santiago de Compostela, 27 de setembro de 2022 A concelleira de Economía e Facenda, Persoal, Contratación e Modernización da Administración Local Marta Abal Rodríguez